3. AΠΟΦΑΣΗ ΥΠΟΥΡΓΟΥ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 2/69075/0021Β΄ της 4/5 Μαρτ. 2004 (ΦΕΚ Β΄ 507) Έγκριση του Κανονισμού Οικονομικής Διαχείρισης της Αρχής Διασφάλισης του Απορρήτου των Επικοινωνιών.  Έχοντας υπόψη: 1.Τις διατάξεις: α)Του άρθρου 6, παρ. 1, περ. ιγ, του N. 3115/2003 «Αρχή Διασφάλισης του Απορρήτου των Επικοινωνιών» (Α΄ 47). β)Του άρθρου 29Α του Ν. 1558/1985 (Α΄ 137), που προστέθηκε με το άρθρο 27 του Ν. 2081/1992 (Α΄154) και τροποποιήθηκε με το άρθρο 1 παρ. 2α του Ν. 2469/1997 (Α΄ 38). γ)Του Ν. 2362/95 «Περί Δημοσίου Λογιστικού, ελέγχου των δαπανών του Κράτους και άλλες διατάξεις» (Α΄ 247). 2.Το άρθρο 7 της 1065956/Α0006/15.7.2003 απόφασης του Πρωθυπουργού και του Υπουργού Οικονομίας και Οικονομικών «Καθορισμός αρμοδιοτήτων των Υφυπουργών Οικονομίας και Οικονομικών» (Β΄ 985). 3.Το γεγονός ότι, από την εφαρμογή της απόφασης αυτής δεν προκαλούνται δαπάνες, σε βάρος του Κρατικού Προϋπολογισμού, αποφασίζουμε: Εγκρίνουμε τον Κανονισμό Οικονομικής Διαχείρισης της Αρχής Διασφάλισης του Απορρήτου των Επικοινωνιών (ΑΔΑΕ), το κείμενο του οποίου έχει ως ακολούθως: ΄Αρθρο 1 Σκοπός-Αντικείμενο Αντικείμενο του παρόντος Κανονισμού είναι ο καθορισμός του τρόπου διάθεσης και διαχείρισης των πιστώσεων της ΑΔΑΕ. Άρθρο 10 Συμβάσεις Η ΑΔΑΕ μπορεί να συνάπτει συμβάσεις παροχής υπηρεσιών, μελετών και προμηθειών για τα θέματα που άπτονται των σκοπών και της λειτουργίας της. Η σύναψη και υλοποίηση των συμβάσεων αυτών διέπονται από τις εκάστοτε ισχύουσες διατάξεις του Δικαίου της Ευρωπαϊκής ΄Ενωσης, τις διατάξεις περί προμηθειών του Δημοσίου και τους σχετικούς κανονισμούς της Αρχής. ΄Αρθρο 11 Πρόστιμα Τα επιβαλλόμενα από την ΑΔΑΕ πρόστιμα, κατά τις διατάξεις του άρθρου 11, του Ν. 3115/2003, εισπράττονται σύμφωνα με τον Κώδικα Είσπραξης Δημοσίων Εσόδων (Κ.Ε.Δ.Ε.) και αποδίδονται στο Δημόσιο. ΄Αρθρο 12 Μεταβίβαση αρμοδιοτήτων 1.Με απόφαση του Προέδρου της ΑΔΑΕ και σύμφωνη γνώμη των Μελών της, μπορεί να ανατίθενται στα Μέλη ή στο προσωπικό της Αρχής συγκεκριμένα καθήκοντα διαχείρισης. 2.Ομοίως, με απόφαση του Προέδρου της Αρχής είναι δυνατή η παροχή εξουσιοδότησης στα μέλη ή άλλα όργανα της ΑΔΑΕ να υπογράφουν «με εντολή Προέδρου» έγγραφα ή άλλες πράξεις διαχείρισης. ΄Αρθρο 13 Για τους περιορισμούς έκδοσης ΧΕΠ, τις υποχρεώσεις και τις ευθύνες υπολόγων ΧΕΠ, την απόδοση λογαριασμού, τα ειδικότερα θέματα που αφορούν στην ανάληψη υποχρεώσεων καθώς και για οποιοδήποτε άλλο ζήτημα οικονομικής διαχείρισης της ΑΔΑΕ, που δεν ρυθμίζεται με τον παρόντα Κανονισμό, εφαρμόζονται αναλόγως, οι διατάξεις του Νόμου περί Δημοσίου Λογιστικού και των κανονιστικών διοικητικών πράξεων, που έχουν εκδοθεί κατ' εξουσιοδότηση αυτού, όπως εκάστοτε ισχύουν. ΄Αρθρο 14 Τελικές Διατάξεις 1.Η ισχύς του παρόντος Κανονισμού αρχίζει από τη δημοσίευση της παρούσας στην Εφημερίδα της Κυβερνήσεως. Άρθρο 2 Οικονομικό ΄Ετος 1.Οικονομικό έτος είναι η χρονική περίοδος η οποία περιλαμβάνει τις διοικητικές πράξεις και τα γεγονότα, τα οποία σχετίζονται με τη διαχείριση των πιστώσεων της ΑΔΑΕ. 2.Το οικονομικό έτος αρχίζει την 1η Ιανουαρίου και λήγει την 31η Δεκεμβρίου του ίδιου ημερολογιακού έτους. ΄Αρθρο 3 Προϋπολογισμός Οι αναγκαίες, για τη λειτουργία της ΑΔΑΕ και την εκπλήρωση της αποστολής της, πιστώσεις εγγράφονται υπό ίδιο φορέα στον προϋπολογισμό του Υπουργείου Δικαιοσύνης. Τον προϋπολογισμό εισηγείται στον Υπουργό Οικονομίας και Οικονομικών ο Πρόεδρος της ΑΔΑΕ, ο οποίος είναι και ο διατάκτης των δαπανών της. ΄Αρθρο 4 Ειδικότητα πιστώσεων-Αυξομειώσεις αυτών 1.Οι πιστώσεις του προϋπολογισμού της ΑΔΑΕ χρησιμοποιούνται αποκλειστικά για την αντιμετώπιση των δαπανών για τις οποίες έχουν προβλεφθεί, όπως αυτές προσδιορίζονται από τους οικείους κωδικούς αριθμούς. (Μετά τη σελ. 386,712) Σελ. 386,713 Τεύχος      Σελ.        Αρχή Διασφάλισης Απορρήτου Επικοινωνιών (Α.Δ.Α.Ε.) 22.ΔΑ.β.3 2.Οι πιστώσεις του προϋπολογισμού της ΑΔΑΕ, πλην αυτών που αφορούν αποδοχές προσωπικού και ενοίκια, επιτρέπεται να αυξομειώνονται σε όλως εξαιρετικές περιπτώσεις, με απόφαση του Υπουργού Οικονομίας και Οικονομικών, μετά από αιτιολογημένη πρόταση του Προέδρου της Αρχής. Άρθρο 5 Διάθεση πιστώσεων  Ο Πρόεδρος της ΑΔΑΕ διαθέτει, με ευθύνη του, τις εγγεγραμμένες στον προϋπολογισμό της Αρχής πιστώσεις, μέσα στα εκάστοτε οριζόμενα ποσοστά διάθεσης.  Δαπάνες, που πραγματοποιούνται καθ' υπέρβαση του ποσοστού διάθεσης των πιστώσεων, δεν εκκαθαρίζονται και δεν ενταλματοποιούνται από την Υπηρεσία Δημοσιονομικού Ελέγχου (Υ.Δ.Ε.) στο Υπουργείο Δικαιοσύνης.  ΄Αρθρο 6 Ανάληψη υποχρεώσεων  Πριν από κάθε ενέργεια για την εκτέλεση οποιασδήποτε δαπάνης της ΑΔΑΕ ο Πρόεδρος της Αρχής ή το εξουσιοδοτημένο απ' αυτόν όργανο εκδίδει σχετική απόφαση ανάληψης υποχρέωσης, με την οποία εγκρίνεται η πραγματοποίηση της δαπάνης. ΄Αρθρο 7 Δαπάνες Δαπάνες απαραίτητες για την εξυπηρέτηση της λειτουργίας της ΑΔΑΕ προς επίτευξη των σκοπών της και την άσκηση των αρμοδιοτήτων της είναι, ιδίως εκείνες που αφορούν: α.Αποδοχές των μελών και του προσωπικού της ΑΔΑΕ, τυχόν πρόσθετες απολαβές του προσωπικού αυτού, καθώς και δαπάνες αποσπωμένων στην Αρχή υπαλλήλων. β.Λειτουργικά έξοδα της ΑΔΑΕ (αγορά, ενοικίαση και συντήρηση κτιρίων, αγορά πάγιου εξοπλισμού κ.λ.π.)  γ.Προμήθειες, μελέτες δημοσιεύματα, εκδόσεις, εκτυπώσεις, συνεντεύξεις, συνέδρια, σεμινάρια, δημόσιες σχέσεις και λοιπές δραστηριότητες, που αναπτύσσονται στο πλαίσιο της γνωστοποίησης των απόψεών της, για κάθε ζήτημα που προάγει το έργο και την αποστολή της. δ.Επιμόρφωση του προσωπικού της ΑΔΑΕ.  ε.Μετακινήσεις των Μελών της ΑΔΑΕ καθώς και του προσωπικού της εν γένει. Σελ. 386,714 Τεύχος      Σελ.        στ.Αμοιβές μελών και προσωπικού της ΑΔΑΕ και τρίτων που συμμετέχουν σε μόνιμες και έκτακτες επιτροπές και ομάδες εργασίας, που συγκροτεί η ΑΔΑΕ, σύμφωνα με το άρθρο 6, παρ. 3, του Ν. 3115/2003. Επίσης, αμοιβές των μελών του υπηρεσιακού και του δευτεροβάθμιου πειθαρχικού συμβουλίου της ΑΔΑΕ. ΄Αρθρο 8 ΄Ελεγχος, εκκαθάριση και εντολή  πληρωμής των δαπανών 1.Οι δαπάνες της ΑΔΑΕ ελέγχονται, εκκαθαρίζονται και εντέλλονται από την Υ.Δ.Ε. στο Υπουργείο Δικαιοσύνης, βάσει νομίμων δικαιολογητικών, που αποδεικνύουν την απαίτηση κατά της Αρχής. Οι δαπάνες της ΑΔΑΕ υπόκεινται στον προληπτικό ή κατασταλτικό έλεγχο του Ελεγκτικού Συνεδρίου, κατά τις κείμενες διατάξεις.  2.Η πληρωμή των δαπανών της ΑΔΑΕ διενεργείται από την αρμόδια Δ.Ο.Υ. με χρηματικά εντάλματα (τακτικά ή προπληρωμής).  3.Κατ΄εξαίρεση, οι σταθερές και διαρκούς ή περιοδικού χαρακτήρα δαπάνες της ΑΔΑΕ εξαιρούνται από την άσκηση ελέγχου της αρμόδιας Υ.Δ.Ε. και πληρώνονται με άλλους τίτλους πληρωμής, υποκείμενες στον κατασταλτικό έλεγχο του Ελεγκτικού Συνεδρίου. 4.Με απόφαση του Προέδρου της ΑΔΑΕ, ορίζεται το αρμόδιο όργανο για την εκκαθάριση των δαπανών της προηγούμενης παραγράφου. 22.ΔΑ.β.3 Αρχή Διασφάλισης Απορρήτου Επικοινωνιών (Α.Δ.Α.Ε.) 5.Για τον τύπο των τίτλων πληρωμής των δαπανών της παραγράφου 3, τα απαιτούμενα δικαιολογητικά, την ευθύνη των εκκαθαριστών, των ταμειακών υπολόγων και των αδικαιολογήτως λαβόντων, καθώς και για τα απαιτούμενα δικαιολογητικά για την εξόφληση των τίτλων αυτών, εφαρμόζονται οι σχετικές με την πληρωμή των δημοσίων δαπανών της ίδιας κατηγορίας, αποφάσεις του Υπουργού Οικονομίας και Οικονομικών. ΄Αρθρο 9 Προπληρωμές Επιτρέπεται η έκδοση χρηματικών ενταλμάτων προπληρωμής (ΧΕΠ) για την αντιμετώπιση δαπανών για τις οποίες είναι λόγω της φύσεώς τους ή της επείγουσας υπηρεσιακής ανάγκης δυσχερής η τήρηση των διατυπώσεων, που προβλέπονται από τις ισχύουσες διατάξεις. Τα ΧΕΠ εκδίδονται κατόπιν αιτιολογημένης απόφασης του Προέδρου της Αρχής. 